Teini kuoli juotuaan kofeiinia liian nopeasti Yhdysvalloissa – Suomalais­asiantuntija: nuori voi reagoida herkästi pieneenkin määrään

Nuorukaisen sydän petti kesken koulutunnin. Hän oli juonut kahvin, kofeiinipitoisen virvokkeen ja energiajuoman.

Nuorukainen kuoli nautittuaan kofeiinia liian paljon liian lyhyessä ajassa. Uutistoimisto Reutersin mukaan tapaus sattui Yhdysvaltojen Etelä-Carolinassa huhtikuun lopussa.

Pojan vointi heikkeni yllättäen kesken oppitunnin, ja hän kuoli pian sen jälkeen. Kuolinsyyksi ilmeni kofeiinista aiheutunut sydänkohtaus.